<classify> KAIMU Msajili wa Bodi ya Nyama Tanzania, Imani Sichalwe amesema mtu yeyote haruhusiwi kujenga machinjio au bucha duka la nyama bila ya kupewa ruhusa na bodi hiyo.Sichalwe alisema hayo wakati wa mahojiano kuhusiana na uchinjaji holela wa mifugo unaendelea hapa mkoani.Alisema kabla ya bucha au machinjio kujengwa ni lazima anayetaka kufanya hivyo kuiona bodi ya nyama ili aweze kupata ushauri .Alisema wamekuwa wakisimamia kuratibu na kuendeleza biashara ya nyama nchini kwa mujibu wa sheria Namba 10 ya Mwaka 2006 kwa kuweka taratibu mbalimbali ya namna gani biashara ya nyama ifanyikeAlisema wamekuwa wakisisitiza kufuatwa kwa utaratibu ili uchinjaji ufanyike kwa viwango vinavyotakiwa na si kufanyika holela na kuhatarisha afya za walaji.Iwapo mtu atapuuzia na kwenda kinyume kuhusiana uchinjaji holela wa mifugo atachukuliwa hatua kwani ni lazima sheria ifuate mkondo wake, alisemaWakizungumza kwa nyakati tofauti baadhi ya wakazi wa mkoa wa Dodoma walisema uchinjaji holela wa mifugo bado ni changamoto nchini.Mkazi wa Kisasa, Juma Abdi alisema uchinjaji holela umekuwa ukisababishwa na uhaba wa machinjio na gharama za uchinjaji.Hata hivyo alisema, pia kuna tabia ya kupuuzia ubora na usafi wa nyama huku akisema kuwa wengine wamekuwa wakichinja katika mazingira ambayo si salama.Alisema kwa upande wa mazingira madhara yake ni makubwa kwani wanapochinja wanaacha damu ikitapakaa chini kimsingi huo ni uchafuzi wa mazingira. Mkazi wa wilaya ya Chamwino mkoani Dodoma,Sabina Balisidya alisema tatizo la uchinjaji holela ni kubwa hasa maeneo ya vijijini, kwani uchinjaji umekuwa ukifanyika mahali popote hata chini ya mti.Uchinjaji wa mifugo kama mbuzi umekuwa ukifanyika kiholela sana, wale wauza nyama ya mbuzi wanachinja mnyama popote iwe vichakani au wapi na wakati mwingine unakuta wanachinja mbuzi karibu na maeneo yao ya biashara, alisema.Akitoa mfano alisema kuna mahali alipita alikuta mwenye bucha akichinja mbuzi chini ya mti huku akiwa amezungukwa na Watoto. Kunatakiwa kuwe na ustaarabu pia kwenye kuchinja mifugo kama ni eneo la siri, si kuchinja kila mtu anaona jambo hilo halipendezi kwa kweli, alisema Alisema ni vyema sheria ndogo ndogo za uchinjaji zikajulikana ili watakaofanya hivyo bila utaratibu waadhibiwe.  <topic>: KITAIFA 